എം.വി. വിഷ്ണുനമ്പൂതിരി

കേരളത്തിലെ പ്രമുഖ നാടോടിവിജ്ഞാനീയ  പണ്ഡിതനായിരുന്നു മീത്തലെ വട്ടപ്പറമ്പത്ത് വിഷ്ണു നമ്പൂതിരി എന്ന ഡോ. എം.വി. വിഷ്ണുനമ്പൂതിരി (25 ഒക്ടോബർ 1939 - 9 മാർച്ച് 2019). അരനൂറ്റാണ്ട് കാലമായി ഫോക്ലോർ രംഗത്ത് ശേഖരണം, പഠനം, ഗവേഷണം, പ്രസിദ്ധീകരണം എന്നീ മേഖലയിൽ പ്രവർത്തിക്കുന്നു. നാടൻപാട്ടുകളും, തോറ്റം പാട്ടുകളും ശേഖരിക്കുകയുംതെയ്യത്തെക്കുറിച്ച് പഠനങ്ങൾ നടത്തുകയും ചെയ്തിട്ടുണ്ട്. കേരള ഫോക്‌ലോർ അക്കാദമി 2001 മുതൽ  ചെയർമാനായിരുന്നു 2019 മാർച്ച് 9 ശനിയാഴ്ച 79-ആം വയസ്സിൽ അദ്ദേഹം അന്തരിച്ചു.

ജീവിതരേഖ
കണ്ണൂർ ജില്ലയിലെ ഏഴിമലയുടെ സമീപ ഗ്രാമമായ കുന്നരു ഓണപ്പറമ്പിൽ മീത്തലെ വട്ടപ്പറമ്പത്തില്ലം സുബ്രഹ്മണ്യൻ നമ്പൂതിരിയുടെയും കുളപ്പുറം ഇല്ലത്തെ ദ്രൗപതി അന്തർജ്ജനത്തിന്റെയും മകനായി 1939 ഒക്ടോബർ 25 -നു ജനിച്ചു. കുന്നരു എലിമെന്ററി സ്കൂൾ, കുഞ്ഞിമംഗലം ഗോപാൽ ഹയർ എലിമെന്ററി സ്കൂൾ, പയ്യന്നൂർ ബോർഡ് ഹൈസ്കൂൾ എന്നിവിടങ്ങളിൽ സ്കൂൾ വിദ്യാഭ്യാസം .1958 ൽ ഫസ്റ്റ് ക്ലാസൊടെ ഇ. എസ്. എൽ. സി. പാസായി. കണ്ണൂർ ട്രൈനിങ് സ്കൂളിൽ അധ്യാപകപരിശീലനം കഴിഞ്ഞു. പ്രൈമറി സ്കൂൾ അദ്ധ്യാപകനായി ഔദ്യോഗികജീവിതം ആരംഭിച്ചു. പിന്നീട് പഠിച്ച് ഉദ്ദ്യോഗകയറ്റങ്ങൾ നേടി. ഹൈസ്കൂൾ, ഹയർ സെക്കണ്ടറിസ്കൂൾ എന്നിവിടങ്ങളിൽ സേവനം അനുഷ്ഠിച്ചു. 1995 -ൽ മണത്തണ ഹയർസെക്കണ്ടറി സ്കൂളിൽ നിന്നും വിരമിച്ചു. കോഴിക്കോട് സർവ്വകലാശാലയിൽ നിന്ന് എം.എ ബിരുദവും കേരള സർവ്വകലാശാലയിൽ നിന്ന്  ഡോക്ടറേറ്റും കരസ്ഥമാക്കി. സർവകലാശാലകളിൽ ഗവേഷണ ഗൈഡ്. 1995 മുതൽ കാലടി സംസ്കൃത സർവകലാശാല പയ്യന്നൂർ പ്രാദേശിക കേന്ദ്രത്തിൽ മലയാളം വകുപ്പ് തലവനായി. 2002 ൽ കണ്ണൂർ സർവകലാശാല കാഞ്ഞങ്ങാട് പി.സ്മാരക കാമ്പസിലും മലയാളം അദ്ധ്യാപകനായി.
കോഴിക്കോട് സർവകലാശാല ഫോക്‌ലോർ വിഭാഗം തലവനായി വിരമിച്ചു. നാടോടിവിജ്ഞാനീയവുമായി ബന്ധപ്പെട്ട അൻപത്തിമൂന്നു കൃതികൾ  അദ്ദേഹം രചിച്ചിട്ടുണ്ട്.ഡോ. എം.വി. വിഷ്ണുനമ്പൂതിരി, നാടോടിവിജ്ഞാനീയം(2000) ജീവചരിത്രക്കുറിപ്പ്. ഡി. സി. ബുക്സ് കോട്ടയം പുറച്ചേരി മരങ്ങാട്ടില്ലത്ത് സുവർണ്ണിനി ആണ് ഭാര്യ.

കൃതികൾ
മുഖദർശനം (1975 )
കേരളത്തിലെ നാടോടിവിജ്ഞാനീയത്തിന് ഒരു മുഖവുര
ഫോക് ലോർ നിഘണ്ടു
പുള്ളുവപ്പാട്ടും നാഗാരാധനയും
നാടോടിവിജ്ഞാനീയം ഡി സി ബുക്ക്സ്.
നമ്മുടെ പണ്ടത്തെ പാട്ടുകൾ  ഡി സി ബുക്ക്സ്.
മാന്ത്രികവിദ്യയും മന്ത്രവാദപ്പാട്ടുകളും
ഉപന്യാസസാഹിത്യം
പൊട്ടനാട്ടം
വടക്കൻപാട്ടുകഥകൾ-ഒരു പഠനം
തീയാട്ടും അയ്യപ്പൻ കൂത്തും ഡി ഡി കെ ഏജൻസീസ്.
പൂരക്കളി
വണ്ണാനും കെന്ത്രോൻപാട്ടും
നമ്പൂതിരിഭാഷാ ശബ്ദകോശം
പുലയരുടെ പാട്ടുകൾ
തോറ്റമ്പാട്ടുകൾ-ഒരു പഠനം
കടങ്കഥകൾ-ഒരു പഠനം
കാക്കവിളക്കിന്റെ വെളിച്ചത്തിൽ
നാടൻ കളികളും വിനോദങ്ങളും
മുരിക്കഞ്ചേരി കേളുവിന്റെ പാട്ടുകഥ
നാട്ടറിവും നാമ പഠനവും  ഡി സി ബുക്ക്സ്.
മണലേരി കേളപ്പന്റെ പാട്ടുകഥ കേരള ഭാഷാ ഇൻസ്റ്റിറ്റ്യൂട്.
മാന്ത്രിക വിജ്ഞാനം മാതൃഭൂമി ബുക്ക്സ്.
നാടൻ പാട്ടുകൾ
ഉത്തരകേരളത്തിലെ തോറ്റം പാട്ടുകൾ
തോറ്റം പാട്ടുകൾ
കോതാമൂരി
പഴയപാട്ടുകൾ
തിരുവർക്കാട്ടു ഭഗവതി തോറ്റം
ഏറുമ്പാത്ത് കുഞ്ഞുപ്പാട്ടി
പറങ്ങോടൻ ചന്തു
തെയ്യവും തിറയും
മണലേരി കേളപ്പന്റെ പാട്ടുകഥ
നാടോടി വിജ്ഞാനീയം
കതിവന്നൂർ വീരൻ തോറ്റം-ഒരു വീര പുരാവൃത്തം
തെയ്യം
കുഞ്ഞിക്കുട്ടൻ തമ്പുരാൻ
കുറത്തിതോറ്റം
തീയാട്ടും അയ്യപ്പൻ കൂത്തും
ഗവേഷണ പ്രവേശിക
പഴഞ്ചൊൽ സാഹിത്യം
വിവരണാത്മക ഫോക്ലോർ ഗ്രന്ഥസൂചി
അഞ്ചു വടക്കൻ പാട്ടുകൾ
കേരളത്തിലെ നാടൻ സംഗീതം
തെയ്യം തിറകളുടെ തോറ്റം പാട്ടുകൾ
ഫോക്ലോർ ചിന്തകൾ
നമ്മുടെ പണ്ടത്തെ പാട്ടുകൾ
വടക്കൻപാട്ടു കഥകൾ വാള്യം 1
തെയ്യവും തിറയും
നാടൻ കലകൾ നാടൻ പാട്ടുകൾ
നാടൻ പാട്ടുമഞ്ജരി
ഫോക്ലോറും ജന സംസ്കാര പഠനവും
നാടൻപാട്ടുകൾ മലയാളത്തിൽ
മലയാളത്തിലെ നാടൻപാട്ടുകൾ 2
വടക്കൻ പാട്ടുകഥകൾ വാള്യം 2
കീർത്തന സാഹിത്യം
നാട്ടറിവു പഠനങ്ങൾ വാള്യം1
പുരാവൃത്ത പഠനം
ഫോക്ലോർ ഉപന്യാസങ്ങൾ

പുരസ്കാരങ്ങൾ
1992 കേരള സാഹിത്യ അക്കാഡമി (ഐ.സി.ചാക്കോ എൻഡോവ്മെന്റ് അവാർഡ്) -ഫോക്ലോർ നിഘണ്ടു എന്ന ഗ്രന്ഥത്തിന്
1998 പട്ടത്താനം അവാർഡ് (ഫോക്ലോർ രംഗത്ത് നൽകിയ സംഭാവനകൾ അടിസ്ഥാനപ്പെടുത്തി)
1999 ഗ്രന്ഥ രചന-സമഗ്രസംഭാവനയ്ക്കുള്ള ഫോക്ലോർ അക്കാദമി അവാർഡ് 
2008 കേരള സംഗീത നാടക അക്കാഡമി അവാർഡ് (നാടൻ കലാഗവേഷണം
കേരള സർക്കാറിന്റെ  പി കെ കാളൻ അവാർഡ് (2009) (നാടൻ ഗവേഷകൻ)
പി കെ പരമേശ്വരൻനായർ ട്രസ്റ്റ്  നൽകുന്ന എസ്.ഗുപ്തൻ നായർ സ്മാരക പുരസ്കാരം (2011)
കേന്ദ്രസാംസ്കാരിക വകുപ്പിന്റെ സീനിയർഫെല്ലോഷിപ്പ്  3 തവണ
സർവ്വ വിജ്ഞാനകോശത്തിന്റെ ഉപദേശകസമിതി അംഗത്
ചിത്രശാല
അവലംബം

പുറം കണ്ണികൾ

ഒരു ഫോക്ലോർ പണ്ഡിതന്റെ ജീവിതവും കാലവും  

വർഗ്ഗം:കേരളത്തിലെ നാടോടിവിജ്ഞാനികൾ
വർഗ്ഗം:കണ്ണൂർ ജില്ലയിൽ ജനിച്ചവർ
വർഗ്ഗം:1939-ൽ ജനിച്ചവർ 
വർഗ്ഗം:ഒക്ടോബർ 25-ന് ജനിച്ചവർ 
വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ
വർഗ്ഗം:ഫോക്‌ലോർ അക്കാദമി പുരസ്‌കാരം ലഭിച്ചവർ
വർഗ്ഗം:2019-ൽ മരിച്ചവർ
വർഗ്ഗം:മാർച്ച് 9-ന് മരിച്ചവർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ